Diari Oficial de la Generalitat Valenciana


Sumari del DOGV 9666, del 22-08-2023 (2023/8955)

RESOLUCIÓ de 17 d'agost de 2023, del director general de l'Institut Valencià de la Joventut, per la qual es resol la convocatòria de places en les residències juvenils de l'Institut Valencià de la Joventut, per al curs 2023/2024, per a joves.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9666

Data del DOGV
:   22-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8955


Data del document
:   17-08-2023

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 17 d'agost de 2023, del director general de l'Institut Valencià de la Joventut, per la qual es resol la convocatòria de places en les residències juvenils de l'Institut Valencià de la Joventut, per al curs 2023/2024, per a joves. [2023/8955]  
I. Per Resolució de 27 de juny de 2023, del director general de l'Institut Valencià de la Joventut, es van convocar places en les residències juvenils de l'IVAJ per al curs 2023/2024, per a joves.  
II. De conformitat amb el que s'estableix en la base novena de la resolució, la comissió avaluadora va redactar una proposta provisional de resolució que contenia la relació nominal de sol·licitants que van obtindre plaça, ordenats d'acord amb els criteris establits, i la baremació recollida en la base setena. Així mateix, recollia la relació nominal de sol·licitants que, fins i tot reunint els requisits previstos, no van obtindre plaça, per excedir el nombre de sol·licituds de les places convocades. Aquestes relacions es van publicar el 31 de juliol de 2023 en la seu de l'IVAJ de València, al c/ Hospital, 11, a les unitats territorials de l'IVAJ d'Alacant i de Castelló de la Plana, i també en el web de l'IVAJ, http://www.ivaj.gva.es/es/residencies, i es va obrir un període de deu dies hàbils per a presentar qualsevol al·legació.  
III. Transcorregut aquest termini, i una vegada resoltes les al·legacions presentades, la comissió va elevar la corresponent proposta de resolució al director general de l'Institut Valencià de la Joventut, en compliment del que s'estableix en la base novena de la resolució esmentada, en la qual s'expressa la relació de les persones admeses i en llista d'espera, així com aquelles sol·licituds que s'han presentat fora de termini.  
IV. D'acord amb aquesta proposta, i fent ús de les competències delegades, el director general de l'Institut Valencià de la Joventut, de conformitat amb el que es preveu en l'article 11 de la Llei 15/2017, de 10 de novembre, de la Generalitat, de polítiques integrals de joventut, resolc:  
  
Primer  
Atorgar a les persones que s'indiquen en l'annex I les places en les residències juvenils de l'IVAJ.  
  
Segon  
Que, en haver-se presentat en la residència juvenil La Florida d'Alacant i la residència juvenil Mare de Déu del Lledó un nombre superior de sol·licituds al de places oferides s'ha generat la llista d'espera que s'estableix en la base 4.2 i 4.3 de la resolució, que s'indica en l'annex II.  
  
  
Tercer  
Les persones sol·licitants que han obtingut plaça en el marc de la present convocatòria hauran de donar compliment dins del termini i en la forma escaient a tot el que s'estableix en les bases, i formalitzaran la seua inscripció en la secretaria de la residència en la qual se'ls ha adjudicat la plaça, des de l'endemà de la publicació d'aquesta resolució en el Diari Oficial de la Generalitat Valenciana fins a l'1 de setembre de 2023, i aportaran la documentació establida en la base onzena apartat seté de la convocatòria. Si no la formalitzen en el termini indicat, es considerarà que han renunciat a la plaça adjudicada, la qual cosa comportarà la pèrdua dels seus drets en la present convocatòria.  
  
Quart  
Atés que existeixen places vacants per a la residència juvenil Mare de Déu del Lledó, en habitació doble, s'oferiran als integrants de la llista d'espera en l'ordre assenyalat. Una vegada esgotada la llista d'espera, les residències juvenils, d'acord amb la base 4.4.a, podran admetre joves estudiants que hagen de realitzar algun tipus d'activitat de caràcter acadèmic, o alguna activitat esportiva juvenil o relacionada amb temes de joventut. Les residències juvenils podran admetre residents que no hagueren sol·licitat plaça en el marc d'aquesta convocatòria, o que l'hagueren sol·licitada fora de termini.  
En el supòsit de no reunir el requisit de l'edat, segons la base 4.4.b, també es podran admetre, encara que s'aplicaran les condicions establides en la resolució de 18 de juliol de 2023, del director general de l'Institut Valencià de la Joventut, per la qual es determinen les tarifes, els preus i el procediment de contractació per a la reserva i utilització de les instal·lacions pròpies o, si és el cas, els que establisca la posterior normativa.  
Si fora el cas, les residències gestionaran aquestes sol·licituds i les persones així admeses conservaran la plaça fins a la finalització del corresponent curs i, si desitgen continuar en la residència juvenil, hauran de participar en la següent convocatòria de places.  
  
Cinqué  
En l'annex III es recull la llista de persones excloses, amb el motiu d'exclusió.  
  
Sisé  
En l'annex IV figuren les persones que han desistit de la seua sol·licitud.  
  
Contra la present resolució, que esgota la via administrativa, podrà interposar-se potestativament un recurs de reposició davant el mateix òrgan que la va dictar, en el termini d'un mes comptat a partir de l'endemà de la publicació en el Diari Oficial de la Generalitat Valenciana, o bé directament un recurs contenciós administratiu davant el jutjat contenciós administratiu competent, en el termini de dos mesos comptats des de l'endemà de la publicació en el DOGV. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones puguen interposar qualsevol altre recurs que estimen oportú.  
  
  
València, 17 d'agost de 2023.- El director general de l'Institut Valencià de la Joventut: Jesús Martí Nadal.